• In nog ’n prestasie vir De Krans het die geres­pekteerde wynskrywer, Neal Martin, die De Krans Tritonia White 2015 vereer met ’n telling van 90 uit ’n moontlike 100 punte in sy South African Report wat pas gepubliseer is.
Volgens Boets Nel, besturende direkteur van De Krans, is dit waarskynlik die eerste witwyn uit hier­die wynstreek wat ’n telling van 90 of meer punte in die Robert Parker-publikasie ontvang het.